BOLSA DE EMPREGO ENXEÑEIRO/A DE CAMIÑOS, CANAIS E PORTOS
ADMINISTRACIÓN LOCAL — Municipal — Vigo (Bolsas de emprego, 12/01/2016)

A Xunta de Goberno Local, na sesión ordinaria do 11 de decembro de 2015, adoptou o seguinte acordo, aprobando as bases reitoras do proceso selectivo para a formación dunha bolsa de emprego que permita os nomeamentos interinos como Enxeñeiros/as de Camiños, Canais e Portos: “Primeiro.- Dar aprobación ás bases específicas reitoras do proceso selectivo para a formación dunha Bolsa de Emprego de Enxeñeiros/as de Camiños, Canais e Portos, e que forman parte inseparable do presente acordo, ordenando a súa urxente publicación íntegra no Boletín Oficial da Provincia, no Taboleiro de Editos da Casa do Concello e na páxina web municipal www.vigo.org, para público e xeral coñecemento. Segundo.- Habilitar expresamente ao Sr. Concelleiro-delegado da Área de Xestión Municipal e Persoal para resolver sobre as listaxes provisionais e definitivas de admitidos e excluídos, designación de integrantes dos órganos de selección e sinalamentos de lugares, datas e horas de celebración das probas selectivas, no uso das competencias que en canto á planificación, desenvolvemento e execución da política municipal en materia de persoal ostenta por delegación do Excmo. Sr. Alcalde-Presidente, efectuada en Resolución de 19 de xuño do 2015. Contra o presente acordo poderase interpoñer recurso potestativo de reposición no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo no prazo de 2 meses contados dende o día seguinte ao da publicación do acto administrativo que poña fin á vía administrativa, nos supostos, termos e condicións do previsto nos artigos, 8, 25 e 46 da vixente Lei 29/1998, do 13 de xullo, Reguladora da Xurisdición Contencioso-Administrativa.” É obxecto da presente convocatoria a selección de persoal para a formación dunha bolsa de emprego de Enxeñeiro/a de Camiños, Canais e Portos, que permita a cobertura interina de enxeñeiros/as de camiños, prevista no artigo 10.1 do Real Decreto Lexislativo 5/2015, do 30 de outubro, polo que se apro ba o texto refundido da lei do Estatuto Básico do Empregado Público. Para seren admitidos á realización do proceso selectivo, os/as aspirantes deberán posuír na data de finalización de presentación de solicitudes e, manter ata o momento do correspondente nomeamento, os seguintes requisitos de participación: Os extremos contidos nos apartados a) e c) acreditaranse con fotocopia simple do Documento Nacional de Identidade ou pasaporte con plena vixencia, a presentar inescusablemente coa solicitude de participación no proceso selectivo. A acreditación da titulación académica oficial contida no apartado e) efectuarase mediante a achega, dentro do prazo establecido para toma de posesión e unha vez superado o proceso de selección, de fotocopia compulsada do título oficial legalmente expedido, debendo os/as aspirantes manifestar expresamente estar en posesión do título requirido a tal efecto ou ben en condicións de obtelo dentro do prazo de presentación de instancias, asumindo baixo a súa exclusiva responsabilidade que a carencia da titulación ou a imposibilidade de acreditación da mesma dentro do prazo establecido para a toma de posesión impedirá legalmente o nomeamento. En canto á acreditación dos requisitos contemplados no apartado b), efectuarase mediante a achega de certificado médico oficial, sen prexuízo de supera-lo oportuno recoñecemento médico; achega que deberá efectuarse igualmente dentro do prazo establecido para toma de posesión e unha vez superado o proceso de selección. Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica, xunto con certificado de compatibilidade co posto de traballo asociado á praza de Enxeñeiro/a de Camiños, Canais e Portos. Igualmente coas solicitudes de participación nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación, aos efectos tanto do seu estudio e resolución polo órgano de selección, como da adecuada disposición dos medios técnicos e humanos necesarios ao efecto con antelación á celebración das probas selectivas. O órgano de selección poderá requirir informe e, se é o caso, colaboración dos órganos técnicos competentes da Administración laboral ou sanitaria da Xunta de Galicia para efectuar de xeito adecuado as ditas adaptacións. O requisito do apartado d) acreditarase coa presentación de declaración xurada ao efecto, que se xuntará ben á solicitude de participación que se presente, ou ben facéndoo a través do formulario web dispoñible na páxina municipal www.vigo.org dentro da sección “Ofertas de Emprego” e consultando o apartado específico correspondente á presente convocatoria, onde dispoñerase de un formulario de impreso de solicitude de admisión a probas selectivas. O sistema de selección para esta bolsa de traballo será o de oposición libre. Consistirá en contestar por escrito, durante un período máximo de dúas horas, a 4 temas elixidos ao chou mediante sorteo público, que se celebrará polo Órgano de selección en presenza dos/das aspirantes, dos que figuran como anexo a estas bases. Un destes temas corresponderá ao primeiro apartado dos temas “A) Temas Xerais” e o resto ao apartado “B) Temas Específicos”. Neste exercicio avaliaranse os coñecementos sobre os temas expostos, a claridade e orde de ideas, a facilidade de exposición escrita e a capacidade de síntese e o rigor e precisión na súa exposición. Esta proba deberá ser lida obrigatoriamente perante o órgano de selección, en sesión pública e concluída a lectura da totalidade dos temas, este poderá pedirlle ao aspirante calquera explicación complementaria que considere oportuna. Este exercicio puntuarase de cero (0) a dez (10) puntos; é necesario para superalo obter un mínimo de cinco (5) puntos. Consistirá en desenvolver por escrito durante un período máximo de tres horas, dous supostos teórico-prácticos que formulará o órgano de selección, inmediatamente antes do comezo do exercicio, relacionados co contido do temario específico, relativos ás tarefas propias da praza. Durante o desenvolvemento desta proba os aspirantes poderán, en todo momento, facer uso dos textos legais dos que acudan provistos; non se permite o manexo de textos comentados nin libros de formularios así como de dispositivos dixitais. Os e as aspirantes deberán expoñer este exercicio perante o órgano de selección en sesión pública, o que poderá, ao final da exposición, solicitarlle ao aspirante calquera aclaración que considere oportuna, sobre o suposto práctico desenvolvido. Neste exercicio avaliarase a capacidade de análise e a aplicación razoada dos coñecementos teóricos á resolución dos problemas prácticos presentados. Este exercicio puntuarase de cero (0) a dez (10) puntos; é necesario para aprobar obter unha puntuación mínima de cinco (5) puntos. Consistirá nunha proba de coñecementos de informática a nivel usuario de contornos operativos linux/windows ou similares, manexo de ferramentas de ofimática (open office ou similar) e de utilidades básicas de internet en ditos contornos (navegación, correo electrónico, etc), así como coñecementos básicos de Sistemas CAD e de Información Xeográfica no tempo que estableza o órgano de selección. Dita proba avaliarase de 0 a 2 puntos. Consistirá na realización dunha proba escrita de coñecemento do idioma galego, que determinará o Órgano de Selección co asesoramento do Servizo de Normalización Lingüística, e avaliarase de 0 a 2 puntos. O/a aspirante que non obtivese 1 punto como mínimo nesta proba deberá participar no primeiro curso de idioma galego que realice a Administración autonómica (Secretaría Xeral de Política Lingüística ou organismo autonómico competente) a fin de obter a debida capacitación. Estarán exentos da realización deste exercicio os/as aspirantes que acrediten no prazo regulamentario de presentación de instancias, posuír o título CELGA 4 ou equivalente homologado, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Anexo I), aos que se lle asignarán 2 puntos. A puntuación de cada aspirante nos diferentes exercicios será a media aritmética das cualificacións de todos os membros do órgano de selección asistentes á sesión. Non se terán en conta a puntuación máis alta e a máis baixa (só unha delas en caso de empate), sempre que entre elas exista unha diferencia de 3 puntos ou máis. Se os exames non fosen corrixidos ao remate da proba, introduciranse nun sobre que se pechará e selará; sobre o precinto asinarán todos os membros do órgano de selección presentes, así como, sempre que fose posible, un número similar de aspirantes. O sobre quedará baixo a custodia do/a secretario/a para a súa apertura ao inicio da sesión en que se corrixan. A orde de puntuación dos membros do órgano de selección será a que este acorde con anterioridade á corrección dos exercicios, e deberá facerse constar na acta. No caso de empate, o desempate resolverase a favor do/a aspirante de maior idade e, se continuase o empate, se dirimirá mediante sorteo. Naqueles exercicios nos que sexa preciso establecer unha orde de actuación dos/as aspirantes, o órgano de selección antes do primeiro exercicio da oposición e en sesión pública, efectuará o sorteo para establecer a devandita orde. Unha vez rematadas as probas selectivas e sumadas as cualificacións correspondentes a cada unha das probas realizadas de que consta esta oposición, farase pública a relación de aspirantes que formarán parte da lista de substitucións por orde de puntuación de maior a menor, en condicións de ser nomeados/as funcionarios interinos/as prevista no artigo 10.1 do Real Decreto Lexislativo 5/2015, do 30 de outubro, texto refundido do Estatuto Básico do Empregado Público. A solicitude dirixirase ao Alcalde-Presidente do Concello de Vigo e presentarase no Rexistro Xeral do Concello no prazo de 10 días hábiles contados dende o seguinte ao da publicación do anuncio da convocatoria no Boletín Oficial da Provincia de Pontevedra. Á instancia deberá achegarse unicamente a documentación especificamente referida na Base I anterior (“Condicións dos aspirantes e acreditación documental”) e, no seu caso, do título CELGA 4, ou equivalente homologado. Así mesmo tamén poderase presentar nas demais formas que determina o artigo 38 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Non obstante, de cara a axilización na formación da Bolsa de Emprego, requírese aos aspirantes que presenten a súa solicitude noutros Rexistros ou a través de correo postal na forma establecida regulamentariamente, para que adianten copia da solicitude a través do número de fax 986225226 ou ao correo electrónico ofi. persoal@vigo. org. As bases da convocatoria publicaranse integramente no Boletín Oficial da Provincia de Pontevedra, no Taboleiro de Editos da Casa do Concello e páxina web municipal www.vigo.org, para garantir a maior difusión posible e para xeral coñecemento. A lista de admitidos e excluídos, as causas motivadoras da exclusión, os membros integrantes do órgano de selección, así como a data, lugar e hora en que teña lugar o primeiro exercicio, publicarase no Taboleiro de Editos da Casa do Concello, publicándose tamén no taboleiro dos lugares onde se realicen as probas, no suposto de que estas non se desenvolvan no propio edificio do Concello de Vigo, así como na web municipal www.vigo.org. Contra a exclusión na lista de admitidos e recusacións dos membros do Órgano de selección poderanse presentar reclamacións e emendar erros ou omisións no prazo de tres días hábiles contados dende a publicación do anuncio contendo a mesma no Taboleiro de Editos da Casa do Concello e na web municipal www.vigo.org. Todas as comunicacións dirixidas aos aspirantes que ao longo do proceso selectivo se realicen polo órgano de selección serán publicadas no Taboleiro de Editos da Casa do Concello e na páxina web municipal www.vigo.org. Terá carácter colexiado e estará integrado por 5 membros, que deberán estar integrados no subgrupo A1 de titulación, debendo ter todos eles titulación igual á esixida para o acceso á praza. Deberán así mesmo pertencer a un Corpo, Escala ou Categoría Profesional na que se requira unha titulación igual a esixida para participar neste proceso selectivo. Actuarán con voz e voto -a excepción do Secretario/a, que terá voz, pero non voto- podendo acordar nomeamento de asesores especialistas na materia, que deberán comparecer sempre a título individual, ata un máximo de dous por exercicio, igualmente con voz e sen voto. O órgano de selección confórmase coa estrutura seguinte: Presidente/a: Secretario/a: Vogais: Simultaneamente cos titulares designarase aos respectivos suplentes, e os seus integrantes deberán absterse de tomar parte no proceso selectivo cando concorran as causas recollidas no artigo 28 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, modificada pola Lei 4/1999. Asemade, os aspirantes poderán recusar aos mesmos nos supostos previstos no artigo 29 da mesma norma. Polo Órgano de Selección deberá acordarse na sesión constitutiva o número máximo de sesións, debendo facerse constar na correspondente acta, podendo ampliarse unicamente por causa xustificada mediante novo acordo do mesmo, debidamente motivada na acta. O Órgano de selección poderá requirir a asistencia técnico-administrativa dun/dunha funcionario/a do Servizo de Recursos Humanos deste Concello, que desenvolverá tarefas de apoio ao Órgano de Selección e baixo as instrucións directas do mesmo. Os membros do órgano de selección, os asesores que se poidan designar por aquel e que asistan de xeito efectivo ás sesións do proceso selectivo, xunto co persoal técnico administrativo asistente, percibirán axudas de custo por asistencia na contía legalmente establecida, de conformidade co previsto no Real Decreto 462/2002, do 24 de maio, de Indemnizacións por razóns do servizo. A actuación do órgano de selección, en canto que órgano colexiado, rexerase no non previsto na normativa sectorial vixente polas disposicións da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, modificada pola Lei 4/1999. Os/as aspirantes que superen tódalas probas de que consta o proceso selectivo convocado formarán parte dunha bolsa de emprego, ordenada en función da puntuación obtida (de maior a menor cualificación final obtida) aos efectos de poder ser hipoteticamente nomeados/as como persoal interino por calquera das circunstancias previstas no artigo 10.1 do Real Decreto Lexislativo 5/2015, do 30 de outubro, texto refundido do Estatuto Básico do Empregado Público e, normativa de concordante aplicación. A referida lista terá validez ata que se convoque unha praza de idénticas condicións nunha nova bolsa de emprego, ou se inclúa unha praza de Enxeñeiro de Camiños, Canais e Portos nunha vindeira oferta de emprego público, non podendo superar un máximo de tres anos. Os/as aspirantes que renuncien expresamente a un eventual nomeamento cando fosen requiridos ou notificados ao efecto pasarán a ocupar un lugar no final da lista elaborada, a efectos de garantilo dereito constitucional á igualdade de oportunidades de todos os aspirantes que teñen superado as probas. Tema 1. A Constitución española de 1978: principios xerais e estrutura. Tema 2. A Unión Europea: orixe, institucións e fontes. Órganos executivos e os seus poderes. O Consello de Ministros. A Comisión. O Parlamento Europeo: Composición e atribucións. Tema 3. O Estatuto de Autonomía de Galicia: principios xerais e estrutura. Tema 4. O municipio. O termo municipal. A poboación. Consideración especial do veciño. O empadroamento. Tema 5. Organización municipal. Competencias. Tema 6. Funcionamento dos órganos colexiados locais. Convocatoria e orde do día. Actas e certificados dos acordos. Tema 7. Dereitos e deberes dos empregados públicos locais. Faltas e sancións. O procedemento disciplinario. Tema 8. O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 9. Contratos do sector público: delimitación dos tipos contractuais. Contido e forma decontrato. Tema 10. Procedemento de adxudicación dos contratos do sector público. Tema 11. Os recursos administrativos: concepto e clases. O recurso contencioso administrativo. Tema 12. Principios orzamentarios na Lei reguladora de facendas locais. Tema 1. O contrato de obras. Obxecto. O proxecto de obras. supervisión e replanteo do proxecto. Tema 2. Execución do contrato de obras. Modificación do contrato de obras. Tema 3. Cumprimento do contrato de obras. Resolución do contrato de obras. Tema 4. Procedemento e documentación para a recepción de obras no Concello de Vigo. Tema 5. Seguridade e saúde. Tipos de estudio, contido e documentación. Tema 6. Planes de seguridade e saúde. Contido e documentación. A figura do coordinador de seguridade e saúde. Tema 7. Xestión de residuos. Estudio en proxecto, plan e tramitación. Tema 8. Planeamento urbanístico. Xerarquía do mesmo. Tema 9. O PXOM de Vigo (I). Estrutura xeral. Documentos que integran o PXOM. Clasificación do solo. Tema10. O PXOM de Vigo (II). Normas xerais de ordenación e urbanización da rede viaria en solo urbano ou urbanizable. Tema 11. O PXOM de Vigo (III). Proxectos de urbanización e de obras ordinarias. Contido e documentación. Tema 12. Dominio público: concepto e caracteres. Tipoloxías. Usos. Tema 13. Descrición e análise da rede de abastecemento de Vigo. Tema 14. Etap Casal características actuais e necesidades futuras. Tema 15. Necesidades futuras da rede de abastecemento de Vigo. Tema 16. Descrición e análise da rede de saneamento de Vigo. Tema 17. Nova estación depuradora de Vigo. características e dimensionamento. Tema 18. Necesidades futuras da rede de saneamento de Vigo. Tema 19. Factores físico-xeográficos con incidencia construtiva no municipio de Vigo. Tema 20. O patrimonio arqueolóxico de Vigo. Principais xacementos da cidade. Tema 21. Evolución da configuración urbana de Vigo ao longo da historia. Tema 22. Orixe e formación da Ría de Vigo. Peculiaridades ambientais e xeográficas e influencia no territorio. Tema 23. Inventario municipal de bens. Xeneralidades. Tema 24. Descrición do rueiro do casco urbano de Vigo por relación ao deseño e firmes e sección tipo. Estado de conservación e necesidades futuras. Tema 25. A rede viaria de Vigo. Descrición da estrutura e necesidades futuras. Tema 26. As estradas da rede estatal, autonómica e provincial no Concello de Vigo, análise. Tema 27. Análise do tráfico na rede viaria do Concello de Vigo. Tema 28. Estrutura do transporte no concello de Vigo: aéreo, marítimo, ferroviario e viario. Tema 29. As insfraestruturas do porto de Vigo e as súas características. Tema 30. Plan de mobilidade urbana sostible do Concello de Vigo. Tema 31. Análise das problemáticas de mobilidade entre o fronte litoral e o casco histórico de Vigo. Tema 32. Criterios de decisión a ter en conta para a definición de ámbitos de humanización de viais urbanos na cidade de Vigo. Tema 33. Informes xeotécnicos. Datos previos, desenrolo e tipos de recoñecemento. Tema 34. Elección do método para efectuar un levantamento topográfico. Organización e fases de realización do traballo. Tema 35. Sistemas de información xeográfica: SIG. Nocións básicas. Definición e compoñentes. Aplicacións. Tema 36. Drenaxes superficiais, de plataforma e profundos. Solucións. Tema 37. Escavacións, explanacións e zanxas. Tema 38. Servizo de abastecemento de auga, estimación do caudal necesarios, material e diámetros empregados. Tema 39. Servizo de saneamento de augas. Criterios de clasificación de tuberías, tipos e características. Tema 40. A baldosa de granito para pavimentación de exteriores. Controis e requisitos. Tema 41. A posta en obra do adoquín para pavimentación. Tema 42. Deseño estrutural de pavimentos de granito para beirarrúas. Tema 43. Misturas bituminosas en quente mais xeneralizadas en viais urbanos. Tema 44. Microaglomerados en viais urbanos. Tema 45. Agretamentos en firmes de estrutura flexible e semirríxida. Tipoloxías e reparación. Tema 46. Patoloxías en beirarrúas. Tipoloxías e reparación. Tema 47. Posta en obra de formigón en tempo frío e caluroso. Problemas e precaucións. Tema 48. Conservación de viais urbanos. Tema 49. A supresión de barreiras arquitectónicas en viais urbanos. Tema 50. Reposición de pavimentos en viais urbanos do Concello de Vigo. Tema 51. Obras de instalación de servizos en viais urbanos do Concello de Vigo. Tema 52. Parámetros a considerar para o deseño e cálculo do alumeado público en viais urbanos do Concello de Vigo. Tema 53. Características e condicións das redes soterradas de alumeado público do Concello de Vigo. Tema 54. Condicións de plantación de árbores en viais urbanos do Concello de Vigo, deseño e emprazamento. Tema 55. Residuos sólidos urbanos. A recollida selectiva e convencional. Os tratamentos e normativas. Tema 56. Mobiliario urbano. Criterios de implantación, deseño e emprazamentos, usos e tipoloxías no Concello de Vigo. Tema 57. Fontes de enerxías renovables: eólica, solar e xeotérmica. Actuacións de enerxías renovables no Concello de Vigo no último lustro. Tema 58. Experiencias de smart city en viais urbanos do Concello de Vigo. Vigo, data segundo sinatura electrónica.—O Concelleiro-Delegado da Área de Xestión Municipal e Persoal (Decreto de Alcaldía e Acordo da Xunta de Goberno Local de 19/06/2015).— Pedro Maximo Insignares Giorgetti.